RAPPORT FRA KOMMISSIONEN TIL EUROPA-PARLAMENTET OG RÅDET 7. FINANSBERETNING FRA KOMMISSIONEN TIL EUROPA-PARLAMENTET OG RÅDET om DEN EUROPÆISKE GARANTIFOND FOR LANDBRUGET REGNSKABSÅRET 2013 /* COM/2014/0561 final */





INDHOLDSFORTEGNELSE 1......... BUDGETPROCEDURE. 3 2......... LIKVIDITET OG FORVALTNING AF BEVILLINGERNE. 6 3......... GENNEMFØRELSE AF EGFL-BUDGETTET FOR 2013. 8 4......... BEMÆRKNINGER ANGÅENDE GENNEMFØRELSEN AF EGFL-BUDGETTET FOR 2013. 9 5......... GENNEMFØRELSE AF FORMÅLSBESTEMTE INDTÆGTER.. 11 6......... FORDELING EFTER UDGIFTSTYPE. 12 Bilag 1 Bilag 2 Bilag 3 Bilag 4-I Bilag 4-II Bilag 5 Bilag 6 || Budgetprocedure for EGFL-bevillinger 2013 EGFL-budgettets andel af EU's budget for REGNSKABSÅR 2007-2013 Analyse af EGFL-budgetgennemførelsen - Regnskabsåret 2013 Analyse af EGFL-budgetgennemførelsen - Regnskabsåret 2013. Formålsbestemte indtægter. C4 Analyse af EGFL-budgetgennemførelsen - Regnskabsåret 2013. Formålsbestemte indtægter. C5 EGFL-budgetgennemførelse pr. artikel og pr. medlemsstat - Regnskabsåret 2013 Udviklingen i EGFL-udgiftsfordelingen for regnskabsår 2007-2013 Anmærkning: Denne beretning ledsages af Kommissionens arbejdsdokument. Arbejdsdokumentets fulde tekst (på engelsk) og tabellerne i bilaget (på engelsk) findes også på GD AGRI's websted (http://ec.europa.eu/agriculture/cap-funding/financial-reports/eagf/index_en.htm). 1. BUDGETPROCEDURE[1] 1.1. Budgetforslaget for 2013 Budgetmyndighedens to parter (Rådet og Europa-Parlamentet) kunne på grundlag af det oprindelige budgetforslag for 2013, inklusive ændringsskrivelsen til dette, ikke nå til enighed om en fælles holdning om Den Europæiske Unions almindelige budget for 2013, jf. artikel 314, stk. 4 til 7, i TEUF. Derfor forelagde Kommissionen den 23. november 2013 et nyt budgetforslag for 2013, jf. artikel 314, stk. 8, i TEUF, hvormed den søgte at forlige de to parters holdninger. Budgettet for 2013 blev endeligt vedtaget på grundlag af det kompromis, der var indgået mellem Europa-Parlamentet og Rådet om flere dele. 1.2. Oprindeligt budgetforslag for 2013 og ændringsskrivelse nr. 1/2013 Det oprindelige budgetforslag for 2013 blev vedtaget af Kommissionen og forelagt budgetmyndigheden den 15. april 2012. De foreslåede forpligtelsesbevillinger for Den Europæiske Garantifond for Landbruget (EGFL), som finansieres under udgiftsområde 2 i budgetrammen for 2007-2013, beløb sig til 44 130,3 mio. EUR. Rådet og Europa-Parlamentet vedtog deres holdning til det oprindelige budgetforslag for 2013 den henholdsvis 25. juli 2012 og 23. oktober 2012, hvorved forpligtelsesbevillingerne for EGFL blev reduceret med henholdsvis 335 mio. EUR og 43,8 mio. EUR. Kommissionen vedtog den 19. oktober 2012 ændringsskrivelse nr. 1 til budgetforslaget for 2013 og fastsatte derved de nødvendige forpligtelsesbevillinger for EGFL 298 mio. EUR lavere end i det oprindelige budgetforslag. 1.3. Vedtagelse af budgettet for 2013 Kommissionen fremlagde et nyt forslag til budget for 2013 den 23. november 2012 og fastsatte i dette de nødvendige forpligtelsesbevillinger for EGFL til 44 056,5 mio. EUR. Efter at det nye budgetforslag for 2013 var lagt frem, afholdtes der intensive trepartsmøder mellem de tre parter (Kommissionen, Rådet og Europa-Parlamentet) den 28.-29. november 2012. Rådet tilsluttede sig kompromispakken den 6. december 2012. Europa-Parlamentet godkendte endelig budgettet for regnskabsåret 2013 den 12. december 2012. Budgettet omfatter forpligtelses- og betalingsbevillinger som følger: – Forpligtelsesbevillinger på 43 654,7 mio. EUR og betalingsbevillinger på 43 660 mio. EUR til landbrugsmarkedsforanstaltninger og direkte støtte (politikområde 05 - Landbrug og udvikling af landdistrikter). – Forpligtelsesbevillinger på 274,7 mio. EUR og betalingsbevillinger på 247,3 mio. EUR til veterinær- og plantesundhedsforanstaltninger (politikområde 17 - Sundhed og forbrugerbeskyttelse). – Forpligtelsesbevillinger på 27,2 mio. EUR og betalingsbevillinger på 26,9 mio. EUR til fiskerimarkedsforanstaltninger (politikområde 11 - Maritime anliggender og fiskeri). De samlede forpligtelsesbevillinger på EGFL-budgettet beløb sig til 43 956,5 mio. EUR og dets betalingsbevillinger beløb sig til 43 934,2 million EUR. Forskellen mellem forpligtelses- og betalingsbevillinger beror på, at der anvendes differentierede bevillinger for visse foranstaltninger, som gennemføres direkte af Kommissionen. Disse foranstaltninger vedrører hovedsagelig salgsfremstød for landbrugsprodukter, foranstaltninger vedrørende politisk strategi og koordinering samt fiskeri og veterinær- og plantesundhedsforanstaltninger. Specifikt var der af de vedtagne EGFL-forpligtelsesbevillinger for politikområde 05 på i alt 43 654,7 mio. EUR afsat 2 771,4 mio. EUR til markedsforanstaltninger under kapitel 05 02, mens der var afsat 40 931,9 mio. EUR til direkte støtte under kapitel 05 03. Der var afsat 84,9 mio. EUR til revision af landbrugsudgifter under kapitel 05 07 og 27,3 mio. EUR til politisk strategi og koordineringsforanstaltninger under kapitel 05 08. For nærmere oplysninger se bilag 1. 1.4. Formålsbestemte indtægter til EGFL[2] Ifølge artikel 34 i Rådets forordning (EF) nr. 1290/2005 om finansiering af den fælles landbrugspolitik betragtes indtægter, der hidrører fra finansielle korrektioner under regnskabsafslutningsproceduren, fra uregelmæssigheder og fra mælkeafgiften, som formålsbestemte indtægter, der skal anvendes til finansiering af EGFL-udgifter. Ifølge disse bestemmelser kan formålsbestemte indtægter anvendes til at dække finansieringen af EGFL's udgifter. I tilfælde af at dele af disse indtægter ikke anvendes, vil de automatisk blive fremført til det følgende regnskabsår. Ved opstillingen af budgettet for 2013 blev der foretaget et skøn over indtægterne for både det beløb, der kunne forventes at blive opkrævet i løbet af regnskabsåret 2013, og for det beløb, der forventedes at kunne fremføres fra regnskabsåret 2012 til regnskabsåret 2013. Dette skøn androg 1 533 mio. EUR og blev lagt til grund, da budgetmyndigheden vedtog budgettet for 2013. Nærmere bestemt: – Indtægterne fra korrektioner i forbindelse med efterprøvende regnskabs­afslutning og fra uregelmæssigheder blev anslået til henholdsvis 389 mio. EUR og 161 mio. EUR, mens indtægterne fra mælkeafgiften blev anslået til 78 mio. EUR. De samlede formålsbestemte indtægter, der forventedes opkrævet i løbet af regnskabsåret 2012 blev anslået til 628 mio. EUR. – De formålsbestemte indtægter, der forventedes fremført fra regnskabsåret 2012 til 2013, blev anslået til 905 mio. EUR. I budgettet for 2013 afsatte Kommissionen disse oprindeligt anslåede indtægter på 1 533 mio. EUR til to ordninger. Nærmere bestemt: – 500 mio. EUR til driftsfondene for producentorganisationer i sektoren for frugt og grøntsager, og – 1 033 mio. EUR til enkeltbetalingsordningen (direkte støtte). Til disse to ordninger vedtog budgetmyndigheden i sidste ende bevillinger på henholdsvis 267 mio. EUR og 30 635 mio. EUR i overensstemmelse med Kommissionens forslag. Summen af de vedtagne bevillinger og de ovennævnte formålsbestemte indtægter svarer til et samlet skøn over disponible bevillinger på 767 mio. EUR til driftsfondene for producentorganisationer i sektoren for frugt og grøntsager og 31 668 mio. EUR til enkeltbetalingsordningen. 1.5. EGFL-budgettets andel af EU's samlede budget Det endelige EGFL-budgets andel (forpligtelsesbevillinger) af det samlede EU-budget for hvert år i perioden 2007-2013 fremgår af bilag 2. 2. LIKVIDITET OG FORVALTNING AF BEVILLINGERNE 2.1. Forvaltning af bevillingerne 2.1.1. Disponible bevillinger for regnskabsåret 2013 I EUR || Budgettets udgiftsside (1) || Forpligtelses­bevillinger || Betalingsbevillinger || Budgettets indtægtsside (formåls­bestemte indtægter) (2) || Overslag 1. Oprindelige bevillinger til EGFL, heraf || 43 956 548 610 || 43 934 188 711 || 1. Efterprøvende regnskabsafslutning || 389 000 000 1a. Bevillinger til delt forvaltning || 43 610 600 000 || 43 610 600 000 || 2. Uregelmæssigheder || 161 000 000 1b. Bevillinger til direkte forvaltning (3) || 345 948 610 || 323 588 711 || 3. Tillægsafgift for mælkeproducenter || 78 000 000 2. Ændringsbudget || || || Samlet overslag over formålsbestemte indtægter || 628 000 000 3. Årets overførsler til/fra EGFL || -7 944 450 || -12 869 715 || || 4. Endelige bevillinger til EGFL, heraf || 43 948 604 160 || 43 921 318 996 || || 4a. Bevillinger til delt forvaltning || 43 610 250 000 || 43 610 250 000 || || 4b. Bevillinger til direkte forvaltning || 338 354 160 || 311 068 996 || || 1. Bevillinger opført på 2013-budgettet, efter fradrag af de forventede formålsbestemte indtægter for 2013 og de indtægter, der fremføres fra 2012 til 2013 i henhold til artikel 14 i forordning (EU, EURATOM) nr. 966/2012. 2. Formålsbestemte indtægter, der skal opkræves. Der er ikke opført noget indtægtsbeløb på indtægtsposten (p.m.)[3], men overslaget er anført i budgetanmærkningerne. 3. 79 % af forpligtelsesbevillingerne vedrører udgifter til veterinære og plantesundhedsmæssige foranstaltninger under politikområde 17 - Sundhed og forbrugerbeskyttelse. Resten vedrører udgifter til den politiske strategi og koordineringsforanstaltningerne under politikområde 05 - Landbrug og udvikling af landdistrikter (13 %) og til fiskerimarkedet under politikområde 11 - Maritime anliggender og fiskeri (8 %). 2.1.2. Budgetgennemførelse af disponible bevillinger i regnskabsåret 2013 I EUR || Gennemførelse af forpligtelsesbevillinger || Gennemførelse af betalingsbevillinger Delt forvaltning (1) || 44 961 909 263,95 || 44 961 909 263,95 Udgifter under direkte forvaltning || 340 229 347,87 || 312 088 996,62 I alt || 45 302 138 611,82 || 45 273 998 260,57 (1) Forpligtede beløb. Forpligtelser og betalinger minus formålsbestemte indtægter vedrørende delt forvaltning: 44 132 955 071,43 EUR For regnskabsåret 2013 udgjorde de samlede faktiske forpligtelsesbevillinger, der var udnyttet, 45 302 138 611,82 EUR, mens de samlede faktiske betalingsbevillinger udgjorde 45 273 998 260,57 EUR. 2.1.3. Budgetgennemførelse for vedtagne bevillinger - Udgifter under direkte forvaltning foretaget af Kommissionen I EUR || Udgifter under direkte forvaltning || Forpligtelses­bevillinger || Frigørelser || Betalings­bevillinger || Fremførsler 2014 (2) Bevillinger (C1) (1) || 338 354 160,00 || - || 311 068 995,90 || - Gennemførelse (C1) || 332 522 151,49 || - || 292 180 573,98 || 13 121 493,82 Bortfaldne bevillinger || 5 832 008,51 || - || 3 911 831,14 || - (1) C1 betegner de vedtagne bevillinger i budgettet. Dette beløb omfatter overførsler til/fra EGFL: -7 594 450,00 EUR til forpligtelsesbevillinger og -12 519 715,10 EUR til betalingsbevillinger (2) Kun ikke-opdelte bevillinger fremføres til 2014. For budgetposter under afsnit 11 og 17 er de beløb, som er blevet tilovers fra 2013-gennemførelsen, fremført til budgetposter, der henhører under henholdsvis budgetudgiftsområde 2 (ikke-EGFL) og budgetudgiftsområde 3. Der var anslået forpligtelsesbevillinger på 338,4 mio. EUR til udgifter under direkte forvaltning i budgettet for 2013. Der var i 2013 et forpligtet beløb på 332,5 mio. EUR. Resten af disse bevillinger, dvs. 5,8 mio. EUR, bortfaldt. 79 % af forpligtelsesbevillingerne vedrører politikområde 17 - Veterinær- og plantesundhedsforanstaltninger. Resten vedrører politikområde 05 - Landbrug og udvikling af landdistrikter (13 %) og politikområde 11 - Fiskeri (8 %). Størstedelen af EGFL's forpligtelsesbevillinger til udgifter under direkte forvaltning fra Kommissionen har været opdelte bevillinger. Automatiske fremførsler til 2014, som kun vedrører ikke-opdelte bevillinger, udgør 13,1 mio. EUR. 2.2. Månedlige betalinger 2.2.1. Månedlige betalinger til medlemsstaterne til delt forvaltning 2.2.1.1. Månedlige betalinger på grundlag af afholdte udgifter I artikel 15 i Rådets forordning (EF) nr. 1290/2005 af 21. juni 2005 om finansiering af den fælles landbrugspolitik[4] hedder det, at "månedlige betalinger foretages af Kommissionen til dækning af de udgifter, som medlemsstaternes godkendte betalingsorganer har afholdt i referencemåneden". De månedlige betalinger sker til medlemsstaten senest den tredje arbejdsdag i den anden måned efter den måned, hvor udgifterne er afholdt. De månedlige betalinger er en refusion af nettoudgifter (efter fradrag af indtægter), som allerede er effektueret, og de foretages efter månedlige opgørelser, som medlemsstaterne fremsender[5]. Den månedlige bogføring af udgifter og indtægter kontrolleres og korrigeres efter månedsopgørelsen[6]. Disse betalinger bliver endvidere endelige efter Kommissionens kontrol i forbindelse med regnskabsafslutningsproceduren. De udbetalinger, som medlemsstaterne foretog fra den 16. oktober 2012 til den 15. oktober 2013, er omfattet af ordningen med månedlige betalinger. De resterende betalinger foretages direkte af Kommissionen for en begrænset række foranstaltninger. I regnskabsåret 2013 beløb de samlede månedlige nettobetalinger sig til 44 132 955 071,43 EUR, efter fradrag af regnskabsafslutninger og andre korrektioner. 2.2.1.2. Beslutninger om månedlige betalinger for 2013 For regnskabsåret 2013 traf Kommissionen beslutning om 12 månedlige betalinger. Endnu en månedlig betalingsbeslutning blev truffet i december 2013 til justering af de allerede fastlagte betalinger til de samlede udgifter, der kan konteres dette år. 3. GENNEMFØRELSE AF EGFL-BUDGETTET FOR 2013 3.1. Udnyttelsen af EGFL-budgetbevillingerne Gennemførelsen af budgettet androg 45 302,1 mio. EUR. Udgifterne blev finansieret af budgettets oprindelige bevillinger og udnyttelse af de formålsbestemte indtægter til politikområde 05 - Landbrug og udvikling af landdistrikterne, som består af hele beløbet på 1 245,6 mio. EUR, der var blevet fremført fra 2012, og en del af de formålsbestemte indtægter, der var opkrævet i 2013, svarende til 118,7 mio. EUR ud af et samlet beløb på 829 mio. EUR. Hvad angår politikområde 05 - Landbrug og udvikling af landdistrikter, beløb udgifterne til markedsforanstaltninger sig til 3 193,2 mio. EUR og udgifterne til direkte støtte beløb sig til 41 658,3 mio. EUR. Udgifterne til markeds­foranstaltninger og direkte støtte oversteg de vedtagne budgetbevillinger, og dette blev delvist dækket af overførsler af bevillinger fra andre budgetposter, og delvist af indtægter, der var formålsbestemt til EGFL-budgettet. Ovennævnte samlede gennemførelsesbeløb omfatter desuden udgifter til politikområde 11 - Fiskerimarkedsforanstaltninger på 32,2 mio. EUR (forpligtelses­bevillinger) og til politikområde 17 - Veterinær- og plantesundhedsforanstaltninger på i alt 265,9 mio. EUR (forpligtelsesbevillinger). Oplysninger om budgetgennemførelsen fordelt på politikområder findes i bilag 3. Bilag 5 viser fordelingen af udgifterne til markedsforanstaltninger, direkte betalinger og revision af landbrugsudgifter pr. artikel og pr. medlemsstat. 4. BEMÆRKNINGER ANGÅENDE GENNEMFØRELSEN AF EGFL-BUDGETTET FOR 2013 Her følger en kort kommentar til anvendelsen af bevillinger fra EGFL-budgettet for 2013 samt de til rådighed stående formålsbestemte indtægter i 2013 baseret på tallene i bilag 3. 4.1. Kapitel 05 02: Interventioner på landbrugsmarkeder 4.1.1. Indledning De samlede betalinger for dette kapitel androg 3 193,2 mio. EUR, og de blev finansieret af de vedtagne budgetbevillinger på 2 771,4 mio. EUR samt med formålsbestemte indtægter på 532,5 mio. EUR, som anvendes til at dække udgifter i sektoren for frugt og grøntsager (NB: Nærmere oplysninger om denne sektor fremgår af punkt 4.1.3) og ved overførsel af bevillinger fra andre dele af EFGL's budget, som beløber sig til 162,7 mio. EUR. Det resterende beløb vedrørende formålsbestemte indtægter i 2013 på 710,2 mio. EUR blev fremført til 2014. På konti, hvor der var et underforbrug af budgetbevillingerne, blev de til rådighed stående bevillinger overført til andre konti på budgettet med henblik på efter behov at dække yderligere udgifter. 4.1.2. Fødevareprogrammer Underforbruget af bevillingerne på budgettet for 2013 til fødevareprogrammer udgjorde 8,5 mio. EUR og skyldtes den omstændighed, at en medlemsstat havde vanskeligheder med at gennemføre sit program i slutningen af regnskabsåret. Det bemærkes, at 2013 var det sidste gennemførelsesår for fødevareprogrammer inden for rammerne af EGFL. 4.1.3. Frugt og grønsager Udgifterne til denne sektor beløb sig til 1 138,1 mio. EUR og overudnyttelsen skyldtes primært medlemsstaternes udgifter til støtte til foreløbigt anerkendte producentsammenslutninger. Hvad angår driftsfondene for producentorganisationer, som har til formål at finansiere deres forbedringer af produktionskvaliteten, salgsfremstød og markedsføringsprogrammer, udgjorde det samlede anslåede behov til at dække de forventede udgifter, som skulle afholdes af de berørte medlemsstater, 767 mio. EUR. Ud af dette samlede beløb afsatte budgetmyndigheden bevillinger på 267 mio. EUR, idet den to hensyn til de anslåede indtægter på 500 mio. EUR, som var blevet afsat til finansiering af denne ordning i budgettet for 2013. Medlemsstaterne betalinger beløb sig i sidste ende til 726,8 mio. EUR, hvilket var lavere end de disponible budgetbevillinger først og fremmest på grund af færre betalinger for den anden tranche for planer godkendt i 2012, som følge af, at visse medlemsstater havde sat deres udgiftsoverslag for højt. De udgifter, som medlemsstaterne har afholdt til støtte til foreløbig anerkendelse af producentsammenslutninger, har overskredet budgetbevillingerne med 90,4 mio. EUR på grund af det store antal producentorganisationer, som er gået ind i denne ordning i visse medlemsstater. På budgettet for 2013 for skolefrugtordningen var der et underforbrug på ca. 23,3 mio. EUR, primært fordi visse medlemsstaters udgifter lå under deres budgettildeling for skoleåret 2011/2012. For så vidt angår skoleåret 2012/2013, som startede den 1. august 2013, var medlemsstaternes udgifter ved udgangen af regnskabsåret 2013 i overensstemmelse med budgettet for 2013. 4.1.4. Produkter henhørende under vinsektoren Vinsektoren var genstand for gennemgribende ændringer, der fik virkning fra regnskabsåret 2009. I øjeblikket er den væsentligste foranstaltning, der er tilbage i denne sektor, de nationale støtteprogrammer for vin. For alle øvrige foranstaltninger omfattede budgettet for 2013 bevillinger til dækning af den anslåede saldo for udestående betalinger. Hvad angår de nationale støtteprogrammer havde fire medlemsstater noget færre udgifter sammenholdt med de beløb, der var afsat i deres programmer. Dog blev alle andre programmer under denne ordning fuldt ud gennemført, hvilket medførte en samlet gennemførelsesgrad på over 98,1 % af de afsatte bevillinger for 2013. Endvidere har medlemsstaterne haft betydeligt færre udgifter til betaling af udestående beløb for rydningsordningen, der blev afviklet i 2011, hvilket har ført til en underudnyttelse af budgetbevillingerne med ca. 4,6 mio. EUR. 4.1.5. Mælk og mejeriprodukter I løbet af budgetåret blev der ikke opkøbt skummetmælkspulver eller smør til intervention. Hvad angår støtte til privat oplagring af smør, udgjorde bevillingerne på 2013-budgettet 9 mio. EUR, mens udgifterne udgjorde 7,1 mio. EUR på grund af den gennemsnitligt kortere oplagringsperiode for de pågældende smørmængder. Med hensyn til skolemælk var de mængder, som uddeltes i næsten alle berørte medlemsstater lavere end de mængder, der var afsat i budgettet for 2013, hvilket fører til et underforbrug af de modsvarende bevillinger med ca. 10,8 mio. EUR. 4.1.6. Oksekød Udgifterne til denne sektor beløb sig til 6,5 mio. EUR til betaling af eksportrestitutioner for oksekød og for levende dyr i forhold til budgetbevillingerne for 2013 på 7,1 mio. EUR til disse betalinger, hvilket fører til et generelt underforbrug af på ca. 0,6 mio. EUR. 4.2. Kapitel 05 03: Direkte støtte De vedtagne bevillinger under dette kapitel i budgettet for 2013 beløb sig til 40 931,9 mio. EUR, mens betalingerne beløb sig til ca. 41 658,3 mio. EUR. Det var allerede planen, at en del af enkeltbetalingsordningen skulle finansieres via formålsbestemte indtægter, hvilket dermed førte til dette tilsyneladende overforbrug, som blev dækket dels af disse indtægter og dels af overførsel af vedtagne bevillinger fra andre budgetkonti. Kapitel 05 07: Kontrol med landbrugsudgifter 4.3. Kapitel 05 07: Revision af landbrugsudgifter 4.3.1. Artikel 05 07 01: Kontrol med landbrugsudgifter Denne artikel vedrører de foranstaltninger, der er truffet for at styrke midlerne til kontrol på stedet og til at forbedre verifikationssystemerne med henblik på at begrænse risikoen for svig og uregelmæssigheder til skade for Unionens budget. Det omfatter også de beløb, der er krediteret EGFL-budgettet gennem korrektionerne på grundlag af regnskabsafslutningsproceduren og proceduren for nedsættelse/suspension af forskud. Den Europæiske Union finansierede direkte foranstaltninger til hovedsagelig køb af satellitbilleder inden for rammerne af det integrerede forvaltnings- og kontrolsystem (IFKS), som forpligter hele beløbet på 6,8 mio. EUR som planlagt i budgettet for 2013 til overvågning og forebyggende foranstaltninger - direkte betalinger fra Den Europæiske Union. Med hensyn til regnskabsafslutning af foregående års regnskaber og i modsætning til de forventede negative korrektioner foretog Kommissionen alt i alt positive korrektioner af medlemsstaterne beløb på ca. 3,4 mio. EUR, inklusive de negative korrektioner, der blev pålagt medlemsstaterne som følge af manglende overholdelse af fristerne for betaling. Budgettet for 2013 omfattede bevillinger, der beløber sig til - 200 mio. EUR for negative korrektioner i forbindelse med regnskabsafslutningen. Kommissionen afsluttede dette regnskab ved at overføre vedtagne bevillinger på i alt 203,6 mio. EUR fra andre budgetkonti. Med hensyn til den efterprøvende regnskabsafslutning for tidligere års regnskaber havde budgetmyndigheden afsat bevillinger på 108,3 mio. EUR med henvisning til tidligere års positive korrektioner i forbindelse med regnskabsafslutningen under denne budgetpost. Kommissionen traf beslutninger i 2013, som medfører positive korrektioner til fordel for medlemsstaterne på ca. 109,1 mio. EUR. Det deraf følgende overforbrug på 0,8 mio. EUR blev finansieret via en overførsel fra andre budgetposter. 5. GENNEMFØRELSE AF FORMÅLSBESTEMTE INDTÆGTER 5.1. Formålsbestemte indtægter til EGFL De formålsbestemte indtægter, der faktisk blev fremført fra 2012 til 2013, androg 1 245,6 mio. EUR, inklusive sukkeromstruktureringsfonden saldo, og er fuldt ud anvendt til at finansiere udgifter i regnskabsåret 2013 i henhold til artikel 14 i finansforordningen. Som det fremgår af bilag 4-II omfattede dette beløb udgifter på 143,5 mio. EUR til driftsfondene for producentorganisationerne i frugt- og grøntsagssektoren og udgifter på 1 102,2 mio. EUR til enkeltbetalingsordningen. Hvad de i 2013 indbetalte formålsbestemte indtægter angår, så fremgår det af bilag 4-I, at disse indtægter androg ca. 829 mio. EUR, og at de stammede fra følgende: – Korrektioner som følge af proceduren for den efterprøvende regnskabsafslutning på i alt ca. 593,6 mio. EUR. – Indtægter fra uregelmæssigheder på i alt ca. 155,1 mio. EUR. – Indbetalte mælkeafgiftsbeløb på i alt ca. 80,2 mio. EUR. En del af de formålsbestemte indtægter i 2013 på i alt 118,7 mio. EUR blev anvendt i det pågældende år til at dække udgifterne til driftsfondene for producentorganisationerne i frugt- og grøntsagssektoren. Det resterende beløb vedrørende formålsbestemte indtægter i 2013 på i alt 710,2 mio. EUR blev automatisk fremført til budgettet for 2014 til finansiering af behovene i 2013. Nærmere oplysninger herom kan ses i bilag 4-I og 4-II. 6. FORDELING EFTER UDGIFTSTYPE De samlede EGFL-udgifter beløber sig til 45 302,1 mio. EUR. I det følgende er disse udgifter blevet opdelt på de vigtigste kategorier med den procentsats, de tegner sig for af EGFL's samlede udgifter i 2013: Oplagring Udgifterne til oplagring udgjorde 25,1 mio. EUR eller 0,06 % af de samlede udgifter. Dette beløb er primært udtryk for udgifterne til privat oplagring af smør og olivenolie. Eksportrestitutioner Udgifterne til eksportrestitutioner androg 62,4 mio. EUR, dvs. 0,1 % af de samlede udgifter og vedrørte primært oksekød, fjerkrækød, svinekød og ikke-bilag 1-produkter. Andre markedsforanstaltninger Ud over oplagring og eksportrestitutioner androg udgifterne til andre markedsforanstaltninger 3 217,2 mio. EUR, dvs. 7,1 % af årets samlede udgifter. Denne kategori omfatter udgifter, der hovedsagelig vedrører fødevareprogrammer, olivenolie, frugt og grøntsager, vin, spindplanter, POSEI og humle, mælk og mejeriprodukter samt okse-, kalve- og svinekød og biavl. Disse udgifter omfatter andre mindre beløb og korrektioner, der stammer fra regnskabsafslutningen. Direkte betalinger Udgifterne til direkte betalinger udgjorde 41 658,3 mio. EUR, dvs. 92 % af de samlede udgifter. Udgifter under direkte forvaltning Disse udgifter udgjorde 340,2 mio. EUR, dvs. 0,8 % af det samlede beløb, og blev afholdt direkte af Kommissionen og dækkede for det meste udgifterne til veterinær- og plantesundhedsforanstaltninger samt landøkonomisk bogføring, undersøgelser af landbrugsbedrifternes struktur, information om den fælles landbrugspolitik osv. Udvikling af landdistrikter under garantisektionen af den tidligere EUGFL Der findes ikke længere forpligtelsesbevillinger for disse programmer. Medlemsstaterne afslutter nu disse programmer, og de inddriver uretmæssigt udbetalte beløb. Det inddrevne nettobeløb i medfør af denne artikel androg omkring 1 mio. EUR. Udviklingen i denne fordeling efter udgiftstype i perioden 2007-2013 fremgår af bilag 6. [1] Denne procedure er beskrevet i bilag 1. [2] Disse beløb er ikke opført på budgettets indtægtsposter (artikel 670 for formålsbestemte indtægter til EGFL), men de er nævnt i budgetanmærkningerne til denne artikel. [3] p.m.: promemoria. [4] EUT L 209 af 11.8.2005, s. 1. [5] Disse månedlige udgiftsanmeldelser fremsendes af medlemsstaterne sammen med anmeldelsen den 10. i måned N+1. [6] De detaljerede anmeldelser fremsendes hver måned af medlemsstaterne (i tabel 104) den 20. i måned N+1.